CELEX: 62018TN0238
Language: hu
Date: 2018-04-12 00:00:00
Title: T-238/18. sz. ügy: 2018. április 12-én benyújtott kereset – Netflix International és Netflix kontra Bizottság

201806150661955242018/C 231/352382018TC23120180702HU01HUINFO_JUDICIAL20180412282921T-238/18. sz. ügy: 2018. április 12-én benyújtott kereset – Netflix International és Netflix kontra Bizottság
 ---documentbreak--- C2312018HU2810120180412HU00352812922018. április 12-én benyújtott kereset – Netflix International és Netflix kontra Bizottság
   (T-238/18. sz. ügy)2018/C 231/35Az eljárás nyelve: angol
      Felek
   
   
      Felperesek: Netflix International BV (Amszterdam, Hollandia), Netflix, Inc. (Los Gatos, Kalifornia, Egyesült Államok) (képviselők: E. Batchelor solicitor, N. Niejahr, B. Hoorelbeke és A. Patsa ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
            —
         
         
            semmisítse meg a Franciaország által bejelentett, a filmművészeti örökség alkotásainak digitalizálásával kapcsolatos támogatási program meghosszabbítására vonatkozó SA.48950 (2017/N) állami támogatásról szóló, 2017. november 8-i bizottsági határozatot;
         
      
            —
         
         
            semmisítse meg a Franciaország által bejelentett, az audiovizuális művekkel (játékfilmek és kreatív dokumentumfilmek) kapcsolatos automatikus támogatási program meghosszabbítására vonatkozó SA.48907 (2017/N) állami támogatásról szóló, 2017. november 20-i bizottsági határozatot;
         
      
            —
         
         
            semmisítse meg a Franciaország által bejelentett, a filmművészeti alkotások gyártásával és készítésével kapcsolatos automatikus támogatási program meghosszabbítására vonatkozó SA.48699 (2017/N) állami támogatásról szóló, 2017. november 20-i bizottsági határozatot; és
         
      
            —
         
         
            kötelezze a Bizottságot saját költségeinek, valamint a Netflix ezen eljárással kapcsolatos költségeinek viselésére.
         
      
      Jogalapok és fontosabb érvek
   
   Keresetük alátámasztása érdekében a felperesek egyetlen jogalapra hivatkoznak.
   A felperesek előadják, hogy a Bizottság megsértette az EUMSZ 108. cikk (3) bekezdését, mivel nem indította meg az EUMSZ 108. cikk (2) bekezdése szerinti hivatalos vizsgálati eljárást a megtámadott határozatok tárgyát képező, Franciaország által bejelentett állami támogatási programok vizsgálatakor. A Bizottság köteles lett volna megindítani a három állami támogatási program mindegyike vonatkozásában a hivatalos vizsgálati eljárást, mivel a Bizottság az egyes programok belső piaccal való összeegyeztethetőségének értékelése során komoly nehézségekbe ütközött. A Bizottság azáltal, hogy nem indította meg a hivatalos vizsgálati eljárást, megsértette a felpereseket az EUMSZ 108. cikk (2) bekezdése alapján megillető eljárási jogokat.
   A felperesek előadják, hogy a komoly nehézségek fennállását a következők támasztják alá:
   
            —
         
         
            a megtámadott határozatok meghozatalához vezető előzetes vizsgálati eljárások körülményei és hossza; és
         
      
            —
         
         
            a megtámadott határozatok tartalma, különösen annyiban, amennyiben az az állami támogatási programok finanszírozási mechanizmusára, és az állami támogatási programoknak az uniós jog olyan rendelkezéseivel való összeegyeztethetőségére vonatkozik, amelyek nem tartoznak az állami támogatásokra vonatkozó rendelkezések körébe.